PAGE  

[image: image1.jpg]


Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 9114-../2014
Előterjesztést készítette: Tóth Krisztina jegyző
Előterjesztés elkészítésének időpontja: 2014. december 10.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: Beadvány
E L Ő T E R J E S Z T É S

Sülysáp Város Önkormányzata Képviselő-testületének

2014. december 18-án tartandó munkaterv szerinti ülésére

12. napirendhez

Tárgy: Tűzoltószertár homlokzati munkálatainak támogatása
Tisztelt Képviselő-testület!

Hostyinszki Ákos képviselő úr beadvánnyal fordult az Önkormányzathoz, melyben a Sülysápi Önkéntes Tűzoltó Egyesület (ÖTE) által épített tűzoltószertár befejező munkálatainak támogatását javasolja.

Beadványában kiemelte, hogy az ÖTE egy speciális és kivételes civil szervezet, hiszen az élet- és vagyonvédelmet biztosítják a településen. Emellett minden közösségi és önkormányzati kérésnek eleget tesznek, minden rendezvényen helytállnak, illetve időnként saját rendezvénnyel is megjelennek.

Ezek mellett több éve építik a város tulajdonában lévő tűzoltószertárt, ami nagyon lassan halad, hiszen a legtöbb munkát saját kivitelezésben végeznek. Mivel a csapat létszáma is csökkent egyre nehezebb dolga van a vezetőknek.

Mindezek alapján szükségesnek látja az ÖTE rendszeres pénzügyi támogatását, de ezen túlmenően a tagtoborzásban való közreműködést is fontosnak látná, akár újságcikkekkel, vagy esetleg valamilyen helyi adókedvezménnyel. 
A fentiek megfontolása mellett jelenlegi konkrét javaslata az, hogy a Képviselő-testület (soron következő ülésén) tekintse meg a szertárt, illetőleg a mellékelt költségvetés alapján támogassa az épület homlokzati munkáinak befejezését 1.529.400 Ft+áfa összegben. (A részletes kérelem és költségvetés a mellékletben olvasható.)

Kérem az előterjesztés szíves megtárgyalását és döntésük meghozatalát.

…/2014. (XII. 18.) ÖKT határozati javaslat
Sülysáp Város Önkormányzatának Képviselő-testülete a Sülysápi Önkéntes Tűzoltó Egyesület által építés alatt levő tűzoltószertár külső homlokzati munkáinak elkészítését 
A) … Ft összeggel támogatja, melyet Sülysáp Város Önkormányzata költségvetésének tartalék kerete terhére biztosít.
B) nem támogatja.

Határidő: azonnal

Felelős: polgármester

Sülysáp, 2014. december 10.


Horinka László s.k.

